**PUHEENJOHTAJA**

Arvoisa vastaanottaja!

Vuosi 2021 on edennyt jo pitkälle kevääseen ja kohti tulevaa kesää. Koronatilanne ei ole ollut yhtään helpompi, kuin vuosi sitten. Kilpailut ja tapahtumat on peruttu kevään osalta tai osa siirretty mahdollisuuksien mukaan syksylle. Kaikki piirien työvaliokuntien ja hallitusten kokoukset on pidetty toimintasuunnitelman mukaan, mutta etänä. Samaten piirin kevätkokous oli jo toistamiseen TEAMS- kokous. Tämä on tehokasta ja aikaa säästävää, mutta kyllä jo kaipaa niitä kilpailuja, tapahtumia ja lähikokouksia reilun puolen vuoden tauon jälkeen ihan livenäkin.

Toiminta on ollut myös yhdistyksissä tauolla, mutta siitä huolimatta aktiivisia jäseniä on hyvä muistaa aina, kun siihen on mahdollisuus. Muistutan teitä kaikkia siitä, että Reserviläisliiton kultaiset ja hopeiset ansiomitalit 6.12 päivämäärälle on haettava toukokuun aikana. Mikäli hakukaavake on hukassa tai tarvitsette apua hakemiseen, olkaa yhteydessä toiminnanjohtajaan, hän auttaa teitä saamaan lomakkeet kuntoon ajoissa. Hakemukset hyväksytään myös piirien työvaliokunnassa vielä ennen liittoon lähettämistä. Pronssiset mitalit liitossa on haettavissa ympäri vuoden. Näiden lisäksi haettavissa on piirien ansiomitalit sekä Reserviläisurheiluliiton ansiomitalit. Hakukriteerit kannattaa lukea ennen kaavakkeitten täyttöä, jotta haettava mitali on sääntöjen mukaan mahdollista myöntää hakijalle. Kannustan yhdistyksiä hakemaan mitaleja ja palkitsemaan aktiiveja.

Piirissä toimintaa ruvetaan käynnistämään pikkuhiljaa siten, kun se rajoitteiden puitteissa on mahdollista. Kesäaikana varmasti näemme jo urheilu- ja ampumakilpailuja yhdistystenkin toimesta piirimme alueella. Kannattaa tehdä mukavista tapahtumista juttuja Parivartioon muutamilla kuvilla varustettuna ja toimittaa ne Erkille piiritoimistoon ajoissa ennen seuraavaa Parivartiota, mikä ilmestyy juhannuksen tienoilla.

Piirimme tapahtumien lisäksi, myös Lounais-Suomen maanpuolustuspiirissä käynnistetään koulutuksia ja ampumakursseja, joten kannattaa osallistua myös niihin aktiivisesti mukaan.

Reserviupseeriliitto haastoi Reserviläisliiton mukaan maaottelumarssille. Me kannustamme myös teitä piirimme yhdistyksissä osallistumaan tapahtumaan mukaan ja järjestämään yhdistyksissä, vaikka yhteinen marssitapahtumakin. Aikaa on 25.5.2021 asti ja vaatimuksena 10 kilometrin marssisuoritus ilman vaatimuksia kantamusten tai varustusten suhteen. Marssitapahtuman suojelijana toimii puolustusministeri Antti Kaikkonen. Muistakaa käydä myös kirjaamassa maaottelumarssin suoritukset reservilaisliitto/maaottelumarssi (uutinen), minkä tekstissä linkki suorituksen kirjaamiselle.

Toivotan kaikille oikein hyvää kevättä ja tulevaa kesää.

Pidetään edelleen rajoituksista kiinni, noudatetaan viranomaisten ohjeita, mutta pyritään järjestämään ne tapahtumat mitkä ovat mahdollisia ja järkeviä. Näin saamme myös toimintaa käyntiin ja jäsenille aktiivista toimintaa.

Minna Nenonen

Puheenjohtaja

**LÄHIAJAN TAPAHTUMIA**

* Katso tulevat tapahtumat tapahtumakalenterista vuodelle 2021. Tapahtumien mahdolliset peruuttamiset tai siirrot tiedotetaan yhdistyksille.

**JÄSENREKISTERI**

Jatkossa voit tehdä rekisteriin itse korjauksia. Jäsenrekisterin tietoja päivitetään säännöllisesti Postin järjestelmästä, joten osoitetietojen muutoksista ei tarvitse ilmoittaa.

Tässä ohjeita maanpuolustusrekisterin käyttöön: Jokainen jäsen voi internetin kautta itse tarkistaa ja päivittää omat jäsentietonsa. Reserviläisliiton nettisuvulla

kohdassa Jäsenille --> Tarkasta ja korjaa jäsentietosi --> Kirjaudu jäsenasioihin. Käyttäjätunnuksena toimii oma jäsennumero ja ensimmäisellä sisäänkirjautumiskerralla

salasanana on postinumero. Salasana on vaihdettava ensimmäisen sisäänkirjautumisen yhteydessä.

Liitto toivoo kuitenkin, että jäsenet pitävät oman puhelinnumeronsa, sähköpostiosoitteensa ja sotilasarvonsa ajan tasalla rekisterissä. Myöskään ylennystietoja ei kirjata rekisteriin

automaattisesti vaan ne on kirjattava rekisteriin tai ilmoitettava liittoon itse.

Kysymyksiä jäsenrekisteristä voi lähettää rekisterin pääkäyttäjälle (jasenasiat@reservilaisliitto.fi). Hän ottaa vastaan myös rekisterin muutostietoja. Ei muuta kuin kokeilemaan ja

pitämään omat tiedot ajan tasalla!"

**PIIRITOIMISTO**

**Piirihallituksen seuraava kokous** on etäkokouksena keskiviikkona 26.5.2021 kello 17.30.

**Seuraava PYT:n kokous** on etäkokouksena tiistaina 1.6.2021 kello 17.00.

**Parivartion 3/2021** aineistopäivä on 7.6.2021 ja lehti ilmestyy 24.6.2021 Teemana on ” Ylennykset

ja palkitsemiset”. Kaikkien yhdistysten jutut ovat tärkeitä. Erityisesti yhdistyksen toiminnasta tai

yksittäisestä tapahtumasta kertovat jutut ovat erityisen toivottavia. Aineisto tulee toimittaa päätoimittajalle (vsres@co.inet.fi) ja toimitukseen (parivartio@gmail.com). Muistakaa toimittaa kilpailujen tulokset aina vain Word – asiakirjana!

**Messupaketin v**araukset tulee tehdä vähintään kolme viikkoa ennen tarvetta. Varaaminen tapahtuu piiritoimistosta (vsres@co.inet.fi). Varauksessa tulee ilmoittaa: käyttäjän tiedot (yhdistys,

yhteyshenkilö, puhelinnumero, sähköpostiosoite), noutoaika (pvm ja kellonaika) ja palautusaika (pvm ja kellonaika). Toivomus käyttäjille: Pitäkää kärry siistinä ja **ilmoittakaa palautuksen yhteydessä havaitut puutteet tai rikkoontumiset!**

**Seuraava kuukausitiedote** ilmestyy 15.7.2021.

**Piiritoimiston aukioloajat**

Toistaiseksi vain erikseen sovittuna ajankohtana. Poikkeusjärjestely on voimassa toistaiseksi. Toiminnanjohtaja Erkki Lehmus työskentelee ETÄNÄ (Siltavoudinkatu 1 as 20, 21200 RAISIO), puh +35840 160 8001, email vsres@co.inet.fi

Ohessa on **vuoden 2021 tapahtumakalenteri.**

***Piiritoimisto toivottaa kaikille miellyttävää kevään jatkoa ja tulevaa kesää!***